proxectonos/corpus_dominio_legal_administrativo_tmp huggingface dataset:
CORRECCIÓN DE ERROS. Decreto 4/2026, do 19 de xaneiro, polo que se regulan os procedementos de creación, modificación e disolución de museos e outros centros museísticos de Galicia.
Consellería de Cultura, Lingua e Xuventude — I. Disposicións xerais — 03/03/2026

Advertidos erros no citado decreto, publicado no
Diario Oficial de Galicia
número 24, do 5 de febreiro, cómpre facer as seguintes correccións:
Na páxina 10535, no punto dous do artigo 27, onde di:
«2. Unha vez que o Consello da Xunta de Galicia adopta o acordo de creación e de cualificación do centro museístico, este será inscrito de oficio no Rexistro de Centros Museísticos de Galicia mediante resolución da persoa titular do centro directivo competente en materia de centros museísticos».
Debe dicir:
«2. Unha vez que o Consello da Xunta de Galicia adopta o acordo de creación e de cualificación do centro museístico, este será inscrito de oficio no Rexistro Xeral de Centros Museísticos de Galicia mediante a resolución da persoa titular do centro directivo competente en materia de centros museísticos».
Na páxina 10536, no punto catro do artigo 28, onde di:
«4. A inscrición no Rexistro de Centros Museísticos de Galicia terá validez en tanto se manteñan os requisitos que se exixiron para esta».
Debe dicir:
«4. A inscrición no Rexistro Xeral de Centros Museísticos de Galicia terá validez en tanto se manteñan os requisitos que se exixiron para esta».
Na páxina 10552, no punto 1 do Programa institucional do anexo IV Plan museolóxico (coleccións museográficas e centros de interpretación do patrimonio cultural), onde di:
«1. Marco conceptual, en que se recollerá a mensaxe que se vai transmitir, os principios básicos que guiarán a actividade do museo e a singularidade da institución, se é o caso».
Debe dicir:
«1. Marco conceptual, en que se recollerá a mensaxe que se vai transmitir, os principios básicos que guiarán a actividade do centro museístico e a singularidade da institución, se é o caso».
RESOLUCIÓN do 18 de febreiro de 2026 pola que se publica o plan de estudos de máster universitario en Atención Sanitaria, Xestión e Coidados.
Universidade de Santiago de Compostela — III. Outras disposicións — 02/03/2026

Obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título mediante o Acordo do Consello de Ministros do 23 de setembro de 2025 (publicado no BOE do 1 de outubro de 2025, mediante a Resolución da Secretaría Xeral de Universidades do 25 de setembro de 2025).
Este reitorado resolve publicar o plan de estudos conducente á obtención do título oficial de máster universitario en Atención Sanitaria, Xestión e Coidados pola Universidade de Santiago de Compostela.
O plan de estudos a que se refire esta resolución quedará estruturado conforme figura no seu anexo.
Santiago de Compostela, 18 de febreiro de 2026
Cadro 1. Distribución de créditos ECTS segundo o tipo de materias:
Cadro 2. Plan de estudos do máster:
Especialidades:
O título de máster en Atención Sanitaria, Xestión e Coidados inclúe dúas especialidades denominadas:
– Especialidade en Clínica.
– Especialidade en Xestión.
Cada unha das especialidades consta de 21 créditos ECTS, repartidos en disciplinas de 3 e 4,5 créditos. O estudantado debe cursar unha das especialidades ofertadas, e non é posible obter o título de máster sen cursar unha especialidade.
Se o estudantado cursa a especialidade clínica, deberá cursar as materias vinculadas a esta especialidade:
– Urxencias, Emerxencias e Grandes Catástrofes.
– Manexo do Paciente Crítico.
– Prácticas externas (Especialidade Clínica).
– E unha das materias con créditos optativos ordinarios ofertados para a especialidade.
Se o estudantado cursa a especialidade de Xestión, deberá cursar os créditos desta especialidade:
– Xestión Sanitaria.
– Sistemas Sanitarios de Saúde.
– Economía da Saúde.
– Calidade Asistencial.
– Enfoques Docentes.
– e-Health.
RESOLUCIÓN do 19 de febreiro de 2026 pola que se dispón o cesamento de María Xosé Porteiro García como adxunta á valedora do Pobo.
Valedor do Pobo — II. Autoridades e persoal — 02/03/2026

En cumprimento do establecido no artigo 11 da Lei 6/1984, do 5 de xuño, do Valedor do Pobo,
O cesamento
ex lege
da adxunta á valedora do Pobo, María Xosé Porteiro García, agradecéndolle os servizos prestados.
Santiago de Compostela, 19 de febreiro de 2026
RESOLUCIÓN do 18 de febreiro de 2026 pola que se publica a corrección de erros do plan de estudos de graduado ou graduada en Farmacia.
Universidade de Santiago de Compostela — III. Outras disposicións — 02/03/2026

Advertidos erros no anexo á Resolución do 4 de decembro de 2024, da Universidade de Santiago de Compostela, pola que se publica o plan de estudos de graduado ou graduada en Farmacia, publicado no DOG número 243, do 18 de decembro,
Este reitorado resolve o seguinte:
Publicar a corrección do plan de estudos conducente á obtención do título oficial de graduado ou graduada en Farmacia pola Universidade de Santiago de Compostela, que quedará estruturado segundo consta no anexo desta resolución.
Santiago de Compostela, 18 de febreiro de 2026
Código RUCT: 2502220.
Rama de coñecemento: Ciencias da Saúde.
Ámbito de coñecemento: Farmacia.
Modalidade de impartición: presencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulo).
5.1.4. Plan de estudos resumido (por curso académico).
RESOLUCIÓN do 18 de febreiro de 2026 pola que se publica o plan de estudos do máster universitario en Xestión da Arte e o Patrimonio Cultural.
Universidade de Santiago de Compostela — III. Outras disposicións — 02/03/2026

Unha vez obtida a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e declarado o carácter oficial do título mediante o Acordo do Consello de Ministros do 23 de setembro de 2025 (publicado no BOE do 1 de outubro de 2025 mediante a Resolución da Secretaría Xeral de Universidades do 25 de setembro de 2025),
Este reitorado resolve publicar o plan de estudos conducente á obtención do título oficial de máster universitario en Xestión da Arte e o Patrimonio Cultural pola Universidade de Santiago de Compostela.
O plan de estudos a que se refire a presente resolución quedará estruturado conforme figura no seu anexo.
Santiago de Compostela, 18 de febreiro de 2026
Cadro 1. Distribución de créditos ECTS segundo o tipo de materia.
Cadro 2. Plan de estudios do máster.
Especialidades:
O título de máster en Xestión da Arte e o Patrimonio Cultural recolle dúas especialidades denominadas:
– Especialidade en Concepción e Desenvolvemento de Proxectos Artísticos e Culturais.
– Especialidade en Planificación e Estratexias para a Intervención no Patrimonio Cultural.
Cada unha das especialidades consta de 21 créditos ECTS, repartidos en disciplinas de 3 e 4,5 créditos.
Non obstante, o máster en Xestión da Arte e o Patrimonio Cultural tamén se pode cursar sen mención, combinando materias de ambas as especialidades ata alcanzar o número de créditos necesarios.
RESOLUCIÓN do 18 de febreiro de 2026 pola que se publica a modificación do plan de estudos do máster universitario en Optometría.
Universidade de Santiago de Compostela — III. Outras disposicións — 02/03/2026

De conformidade co disposto nos artigos 32 e 33 do Real decreto 822/2021, do 28 de setembro, polo que se establece a organización das ensinanzas universitarias e do procedemento de aseguramento da súa calidade, e obtida a aprobación da modificación do plan de estudos mediante a Resolución do Consello de Universidades do 18 de xullo de 2025,
Este reitorado resolve publicar a modificación do plan de estudos conducente á obtención do título oficial de máster universitario en Optometría pola Universidade de Santiago de Compostela, publicado no
Boletín Oficial del Estado,
número 4, do 4 de xaneiro de 2019.
O plan de estudos a que se refire a presente resolución quedará estruturado conforme figura no seu anexo.
Santiago de Compostela, 18 de febreiro de 2026
Cadro 1. Distribución de créditos ECTS segundo o tipo de materias.
Cadro 2. Plan de estudios do máster.
CORRECCIÓN DE ERROS. Resolución do 29 de decembro de 2025 pola que se convoca e se regula, mediante tramitación anticipada de gasto e en réxime de concorrencia non competitiva, para o ano 2026, a concesión de axudas ás organizacións de persoas consumidoras da Comunidade Autónoma de Galicia para a realización de actuacións de información, mediación, asesoramento e asistencia á cidadanía en materia de consumo (código de procedemento CO400H).
Instituto Galego do Consumo e da Competencia — III. Outras disposicións — 03/03/2026

Advertidos erros na referida resolución, publicada no
Diario Oficial de Galicia
núm. 29, do 12 de febreiro de 2026, cómpre realizar as seguintes correccións:
Na páxina 12717, no texto do artigo 17.a), onde di: «Cando se trate de temas relacionados con produtos ou servizos financeiros ou de subministracións básicas do fogar (enerxía eléctrica, gas e telefonía)», debe dicir: «Cando se trate de temas relacionados con produtos ou servizos financeiros ou de subministracións básicas do fogar (enerxía eléctrica, gas ou telefonía)».
Na páxina 12718, no texto do artigo 17.f), onde di: «...cando se trate de servizos relacionados con produtos e servizos financeiros ou de subministración de enerxía eléctrica, gas e telefonía», debe dicir: «...cando se trate de servizos relacionados con produtos e servizos financeiros ou de subministración de enerxía eléctrica, gas ou telefonía».
RESOLUCIÓN do 12 de febreiro de 2026 pola que se dá publicidade das actas de entrega dos cambios de titularidade de estradas ou treitos destas aprobados por decreto entre a Consellería de Vivenda e Planificación de Infraestruturas e distintos concellos.
Axencia Galega de Infraestruturas — III. Outras disposicións — 03/03/2026

O artigo 18 do Decreto 66/2016, do 26 de maio, polo que se aproba o Regulamento xeral de estradas de Galicia, no seu punto 8, impón a obriga de publicar no
Diario Oficial de Galicia
unha relación das actas de entregas dos cambios de titularidade asinados coas entidades locais para os efectos do seu coñecemento por terceiros. En consecuencia, e para dar cumprimento a esta obriga,
Artigo único
Dar publicidade á relación das actas de entregas asinadas sobre os cambios de titularidade de estradas ou treitos destas formalizados entre a Consellería de Vivenda e Planificación de Infraestruturas e distintas entidades locais, e que se incorpora como anexo a esta resolución.
Estas actas de entrega e os seus planos poderán consultarse na páxina web da Consellería de Vivenda e Planificación de Infraestruturas:
https://vivendaeinfraestruturas.xunta.gal/estradas/rede-autonomica/raega
Santiago de Compostela, 12 de febreiro de 2026
RESOLUCIÓN do 20 de febreiro de 2026, da Dirección Xeral de Patrimonio Cultural, pola que se inscribe a Fundación Conchita Bernárdez no Rexistro de Entidades de Promoción do Camiño de Santiago (código de procedemento CT128A).
Consellería de Cultura, Lingua e Xuventude — III. Outras disposicións — 03/03/2026

A Fundación Conchita Bernárdez presentou unha solicitude de inscrición no Rexistro de Entidades de Promoción do Camiño de Santiago o día 26 de xaneiro de 2026.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
• Decreto 49/2024, do 22 de abril, polo que se fixa a estrutura orgánica das consellerías da Xunta de Galicia.
• Decreto 146/2024, do 20 de maio, polo que se establece a estrutura orgánica da Consellería de Cultura, Lingua e Xuventude.
O artigo 23 do Decreto 45/2001 regula que «para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral de Patrimonio Cultural emite un informe o día 13 de febreiro de 2026 sobre a solicitude en que se constata que a Fundación Conchita Bernárdez persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro.
De acordo co indicado,
Que a Fundación Conchita Bernárdez sexa inscrita no Rexistro de Entidades de Promoción do Camiño de Santiago co número 240.
Contra esta resolución, que non pon fin á vía administrativa, poderase interpoñer recurso de alzada ante a Consellería de Cultura, Lingua e Xuventude no prazo dun mes, de conformidade co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 20 de febreiro de 2026
RESOLUCIÓN do 20 de febreiro de 2026, da Dirección Xeral de Patrimonio Cultural, pola que se inscribe a Asociación de Amigos del Camino de Santiago de Segovia no Rexistro de Entidades de Promoción do Camiño de Santiago (código de procedemento CT128A).
Consellería de Cultura, Lingua e Xuventude — III. Outras disposicións — 03/03/2026

A Asociación de Amigos del Camino de Santiago de Segovia presentou unha solicitude de inscrición no Rexistro de Entidades de Promoción do Camiño de Santiago o día 28 de xaneiro de 2026.
A solicitude foi presentada segundo o modelo que figura como anexo I do Decreto 45/2001, do 1 de febreiro, de refundición da normativa en materia do Camiño de Santiago (DOG núm. 36, do 20 de febreiro), modificado polo Decreto 209/2002, do 13 de xuño (DOG núm. 121, do 25 de xuño), e con ela foi achegada a documentación pertinente segundo o artigo 26 do citado decreto.
Fundamentos de dereito:
É de aplicación especificamente ao procedemento a seguinte normativa:
• Decreto 45/2001, do 1 de febreiro, de refundición da normativa en materia do Camiño de Santiago, modificado polo Decreto 209/2002, do 13 de xuño.
• Decreto 49/2024, do 22 de abril, polo que se fixa a estrutura orgánica das consellerías da Xunta de Galicia.
• Decreto 146/2024, do 20 de maio, polo que se establece a estrutura orgánica da Consellería de Cultura, Lingua e Xuventude.
O artigo 23 do Decreto 45/2001 regula que «para a súa inscrición no rexistro, as entidades solicitantes deberán ter como finalidade, expresa e prioritariamente reflectida nos seus estatutos, a recuperación, conservación e promoción do Camiño de Santiago, así como a difusión da cultura derivada deste».
O xefe do Servizo de Protección e Fomento da Dirección Xeral do Patrimonio Cultural emite un informe o día 13 de febreiro de 2026 sobre a solicitude en que se constata que a Asociación de Amigos del Camino de Santiago de Segovia persegue os obxectivos fixados no decreto.
A solicitude presentada cumpre as normas establecidas no citado Decreto 45/2001, do 1 de febreiro.
De acordo co indicado,
Que a Asociación de Amigos del Camino de Santiago de Segovia sexa inscrita no Rexistro de Entidades de Promoción do Camiño de Santiago co número 241.
Contra esta resolución, que non pon fin á vía administrativa, poderase interpoñer recurso de alzada ante a Consellería de Cultura, Lingua e Xuventude no prazo dun mes, de conformidade co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 20 de febreiro de 2026
CORRECCIÓN DE ERROS. Lei 5/2025, do 23 de decembro, de medidas fiscais e administrativas.
Presidencia da Xunta de Galicia — I. Disposicións xerais — 30/01/2026

Advertidos erros na publicación da Lei 5/2025, do 23 de decembro, de medidas fiscais e administrativas, publicada no
Diario Oficial de Galicia
núm. 252, do 31 de decembro de 2025, procede facer as oportunas correccións no sentido que se indica a seguir:
Na páxina 67369, na disposición derradeira terceira, punto 2, letra d), onde di:
«d) A dedución pola adquisición de libros de texto e material escolar, prevista no apartado vinte e cinco do artigo 5 do texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo, na redacción dada por esta lei, que producirá efectos desde o 1 de xaneiro de 2025, segundo o disposto na disposición adicional cuarta».
Debe dicir:
«d) A dedución pola adquisición de libros de texto e material escolar, prevista no punto vinte e cinco do artigo 5 do texto refundido das disposicións legais da Comunidade Autónoma de Galicia en materia de tributos cedidos polo Estado, aprobado polo Decreto lexislativo 1/2011, do 28 de xullo, na redacción dada por esta lei, que producirá efectos desde o 1 de xaneiro de 2025, segundo o disposto na disposición adicional quinta».
RESOLUCIÓN do 16 de xaneiro de 2026 pola que se dá publicidade aos convenios subscritos no terceiro cuadrimestre do ano 2025.
Instituto de Estudos do Territorio — III. Outras disposicións — 28/01/2026

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único
Darlle publicidade á relación dos convenios subscritos polo Instituto de Estudos do Territorio no terceiro cuadrimestre do ano 2025, que se incorpora como anexo a esta resolución.
Santiago de Compostela, 16 de xaneiro de 2026
ORDE do 22 de decembro de 2025 pola que se fai público o nomeamento de presidenta e vicepresidenta do Consello de Bioética de Galicia.
Consellería de Sanidade — II. Autoridades e persoal — 21/01/2026

A Orde do 16 de outubro de 2015 pola que se regulan as funcións, a composición e o funcionamento do Consello de Bioética de Galicia indica, no seu artigo 4.1, que a persoa que preside o Consello será elixida entre os seus membros, polo seu Pleno, por unha maioría de dous terzos.
O artigo 5 da dita orde sinala tamén que a persoa titular da Vicepresidencia do Consello de Bioética de Galicia será elixida entre os seus membros, polo seu Pleno, por unha maioría de dous terzos.
O Pleno do Consello de Bioética de Galicia, en sesión de data do 19 de novembro de 2025, acordou elixir como presidenta e vicepresidenta a Ana Concheiro Guisán e Luisa Fernanda Peleteiro Pensado, respectivamente.
Polo exposto, no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Facer públicos os seguintes nomeamentos do Pleno do Consello de Bioética de Galicia:
Ana Concheiro Guisán, presidenta.
Luisa Fernanda Peleteiro Pensado, vicepresidenta.
Santiago de Compostela, 22 de decembro de 2025
EXTRACTO da Resolución do 16 de decembro de 2025 pola que se establecen as bases reguladoras, en réxime de concorrencia competitiva, das subvencións para a produción e coprodución de proxectos audiovisuais galegos, e se convocan para o ano 2026 (código de procedemento CT207A).
Axencia Galega das Industrias Culturais — III. Outras disposicións — 28/01/2026

BDNS (Identif.): 883140.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
http://www.infosubvenciones.es/bdnstrans/GE/es/convocatoria/883140
Primeiro.
Persoas beneficiarias
Poderán optar a estas subvencións todas as persoas físicas (autónomas) ou xurídicas, constituídas como produtoras audiovisuais independentes e dadas de alta na epígrafe IAE 961.1, que conten cunha antigüidade mínima, e sen interrupcións, dun ano en ambos os dous casos. Ademais, deberán ter unha sucursal ou oficina permanente de polo menos un ano previo a esta convocatoria na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea, e desenvolver a súa actividade habitual en Galicia.
Segundo.
Finalidade
Determinar as condicións polas cales se regulará a concesión das axudas, en réxime de concorrencia competitiva, da Axencia Galega das Industrias Culturais para a produción e coprodución de proxectos audiovisuais galegos convocadas para o 2026.
Terceiro.
Bases reguladoras
Resolución do 16 de decembro de 2025 pola que se establecen as bases reguladoras, en réxime de concorrencia competitiva, das subvencións para a produción e coprodución de proxectos audiovisuais galegos, e se convocan para o ano 2026 (código de procedemento CT207A).
Cuarto.
Importe
Estas axudas financiaranse cun crédito total de 3.500.000 euros, da aplicación orzamentaria 13.A1.432B.770.0, código de proxecto 2010 00005, coa seguinte distribución:
Anualidade 2026: 350.000 €.
Anualidade 2027: 851.600 €.
Anualidade 2028: 1.047.800 €.
Anualidade 2029: 1.250.600 €.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no
Diario Oficial de Galicia
.
Santiago de Compostela, 16 de decembro de 2025
RESOLUCIÓN do 16 de xaneiro de 2026 pola que se notifica a retirada de dereitos de axuda básica á renda para a sustentabilidade pola non activación nas campañas 2023-2024.
Fondo Galego de Garantía Agraria — III. Outras disposicións — 28/01/2026

De conformidade co disposto no artigo 15.3 do Real decreto 1048/2022, do 27 de decembro, sobre a aplicación, a partir de 2023, das intervencións en forma de pagamentos directos e o establecemento de requisitos comúns no marco do Plan estratéxico da política agrícola común, e a regulación da solicitude única do sistema integrado de xestión e control, por non ter activados os ditos dereitos durante dous anos consecutivos, procede a retirada deles, que pasán á Reserva Nacional.
Consonte con anterior, esta dirección
Primeiro. Facer pública a notificación na web do Fondo Galego de Garantía Agraria (Fogga) (https://fogga.xunta.gal/gl/pac/dereitos/dereitos-abrs-23-27) da resolución de retirada de dereitos de pagamento básico do ano 2025 pola non utilización destes en dúas campañas consecutivas.
Segundo. Contra esta resolución, que non pon fin á vía administrativa, as persoas interesadas poderán interpoñer recurso de alzada ante a presidenta do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da Lei 39/2015, do 1 de outubro.
Santiago de Compostela, 16 de xaneiro de 2026
RESOLUCIÓN do 19 de xaneiro de 2026 pola que se dá publicidade aos convenios de colaboración subscritos no terceiro cuadrimestre do ano 2025.
Instituto Galego da Vivenda e Solo — III. Outras disposicións — 28/01/2026

O artigo 15.2 da Lei 1/2016, do 18 de xaneiro, de transparencia e bo goberno, impón a cada Consellería ou entidade da Xunta de Galicia a obriga de publicar no Diario Oficial de Galicia, dentro dos vinte primeiros días dos meses de xaneiro, maio e setembro de cada ano, unha relación dos convenios de colaboración subscritos referida ao cuadrimestre anterior.
En consecuencia, e para darlle cumprimento a esa obriga,
Artigo 1
Darlle publicidade á relación dos convenios subscritos polo Instituto Galego da Vivenda e Solo (IGVS) no terceiro cuadrimestre do ano 2025, que se incorpora como anexo I a esta resolución.
Santiago de Compostela, 19 de xaneiro de 2026
RESOLUCIÓN do 12 de xaneiro de 2026 pola que se acorda publicar o orzamento para o exercicio do ano 2026.
Universidade da Coruña — III. Outras disposicións — 20/01/2026

O Consello Social da Universidade da Coruña, no Pleno que tivo lugar o 18 de decembro de 2025, e de conformidade co disposto no artigo 46.1.f) da Lei orgánica 2/2023, do 22 de marzo, do sistema universitario, e no artigo 4.c) da Lei 1/2003, do 9 de maio, de consellos sociais do Sistema universitario de Galicia, acordou aprobar o orzamento desta universidade para o exercicio do ano 2026.
Este reitorado, conforme o disposto no artigo 57.1 da Lei orgánica 2/2023, do 22 de marzo, do sistema universitario, resolve publicar o citado orzamento, que acada unha contía inicial no estado de ingresos e gastos de 184.281.292,95 €.
A Coruña, 12 de xaneiro de 2026
RESOLUCIÓN do 12 de xaneiro de 2026 pola que se lles dá publicidade aos convenios de colaboración subscritos no terceiro cuadrimestre do ano 2025.
Instituto Galego do Consumo e da Competencia — III. Outras disposicións — 20/01/2026

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño dar publicidade aos convenios de colaboración subscritos polo Instituto Galego do Consumo e da Competencia dentro do terceiro cuadrimestre do ano 2025, que se incorporan como anexo a esta resolución.
O que se fai público para xeral coñecemento.
Santiago de Compostela, 12 de xaneiro de 2026
RESOLUCIÓN do 9 de xaneiro de 2026 pola que se dá publicidade aos convenios de colaboración subscritos por esta, no terceiro cuadrimestre do ano 2025.
Axencia Galega de Innovación — III. Outras disposicións — 20/01/2026

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Dar publicidade á relación dos convenios e addendas subscritos pola Axencia Galega de Innovación nos meses de setembro, outubro, novembro e decembro do ano 2025, que se incorpora no anexo I desta resolución.
Santiago de Compostela, 9 de xaneiro de 2026
CORRECCIÓN DE ERROS. Resolución do 2 de xaneiro de 2026 pola que se publica a Resolución do 30 de decembro de 2025, que finaliza o procedemento administrativo, ao abeiro da Orde do 4 de xullo de 2025 pola que se establecen as bases reguladoras e se convoca o procedemento pa-ra a concesión de subvencións destinadas á realización de programas de interese xeral para fins de carácter social dirixidos á xuventude e ao voluntariado, con cargo á asignación tributaria do 0,7 % do imposto sobre a renda das persoas físicas e do imposto de sociedades do ano 2025 (código de procedemento CT200A).
Consellería de Cultura, Lingua e Xuventude — III. Outras disposicións — 20/01/2026

Advertido un erro na citada resolución, publicada no Diario Oficial de Galicia número 9, do 15 de xaneiro de 2026, e en virtude do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, cómpre facer a seguinte corrección:
No sumario inicial da páxina 2768 e no da páxina 2965, onde di:
«RESOLUCIÓN do 2 de xaneiro de 2026 pola que se publica a Resolución do 30 de decembro de 2025, que finaliza o procedemento administrativo, ao abeiro da Orde do 5 de setembro de 2024 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social dirixidos á xuventude e ao voluntariado, con cargo á asignación tributaria do 0,7 % do imposto sobre a renda das persoas físicas e do imposto de sociedades do ano 2024 (código de procedemento CT200A)».
Debe dicir:
«RESOLUCIÓN do 2 de xaneiro de 2026 pola que se publica a Resolución do 30 de decembro de 2025, que finaliza o procedemento administrativo, ao abeiro da Orde do 4 de xullo de 2025 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social dirixidos á xuventude e ao voluntariado, con cargo á asignación tributaria do 0,7 % do imposto sobre a renda das persoas físicas e do imposto de sociedades no ano 2025 (código de procedemento CT200A)».
CORRECCIÓN DE ERROS. Resolución do 8 de xaneiro de 2026 pola que se modifica a Resolución do 29 de xullo de 2025 pola que se establecen as bases reguladoras para a concesión, en réxime de concorrencia competitiva, das axudas para o programa Nexos para fomentar a cooperación entre as pemes e os demais axentes do Sistema rexional de innovación, a través do apoio a proxectos colaborativos de investigación, desenvolvemento e innovación orientados ao mercado e aliñados cos retos e prioridades identificados na RIS3 Galicia 2021-2027, cofinanciadas pola Unión Europea nun 60 % no marco do programa de Galicia Feder 2021-2027, e se procede á súa convocatoria para o ano 2025 (código de procedemento IN852A).
Axencia Galega de Innovación — III. Outras disposicións — 20/01/2026

Advertido un erro na citada resolución na versión en castelán, publicada no Diario Oficial de Galicia número 10, do venres 16 de xaneiro de 2026, realízase a corrección na versión do DOG neste idioma. Tal corrección non procede no texto en galego.
RESOLUCIÓN do 9 de xaneiro de 2026, da Secretaría Xeral Técnica da Consellería de Emprego, Comercio e Emigración, pola que se lle dá publicidade ao encargo para o servizo de tarefas de apoio técnico e administrativo na xestión de determinadas axudas da Dirección Xeral de Formación e Cualificación para o Emprego.
Consellería de Emprego, Comercio e Emigración — III. Outras disposicións — 20/01/2026

De conformidade co artigo 8 da Lei 19/2013, do 9 de setembro, de transparencia, acceso á información pública e bo goberno, dáselle publicidade á Resolución do 21 de novembro de 2025, da Consellería de Emprego, Comercio e Emigración, pola que se lle encarga á empresa Tecnologías y Servicios Agrarios, S.A., S.M.E., M.P. (Tragsatec), o servizo de tarefas de apoio técnico e administrativo na xestión de determinadas axudas da Dirección Xeral de Formación e Cualificación para o Emprego, coas seguintes características:
– Obxecto: apoio técnico e administrativo para impulsar a tramitación de expedientes pendentes de liquidación e que se encontran finalizados ou en execución, relativos aos seguintes procedementos de axudas da Dirección Xeral de Formación e Cualificación para o Emprego:
• Plan de formación para o emprego para persoas traballadoras ocupadas: código de procedemento TR302A.
• Accións formativas do Sistema de formación profesional dos graos A, B e C para persoas traballadoras ocupadas: código de procedemento TR301X.
• Accións formativas con compromiso de contratación en unidades formativas en empresas: código de procedemento TR301P.
– Entidade encargada: a empresa Tecnologías y Servicios Agrarios, S.A., S.M.E., MP (Tragsatec) é una sociedade mercantil estatal integrada no Grupo Tragsa que ten a consideración de medio propio instrumental e de servizo técnico da Administración xeral da Comunidade Autónoma de Galicia, segundo o recollido na disposición adicional vixésimo cuarta da Lei 9/2017, do 8 de novembro, de contratos do sector público.
– Natureza xurídica do encargo: de conformidade co artigo 10 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, poderase encargar a realización de tarefas a entidades de dereito privado que reúnan a condición de medio propio da Administración ou entidade pública encomendante mediante resolución unilateral do órgano que se determine, conforme o artigo 47 da citada lei.
– Duración: o prazo de execución dos traballos será de nove (9) meses.
– Obrigas económicas: tramítase con cargo aos orzamentos da Comunidade Autónoma de Galicia para o ano 2025; o orzamento de execución ascende á cantidade seiscentos sesenta e dous mil trescentos oitenta e catro euros con setenta e seis céntimos (662.384,76 €), con cargo á aplicación orzamentaria 14.03.323A.227.99 (código de proxecto 2008 00536).
Santiago de Compostela, 9 de xaneiro de 2026
EXTRACTO da Resolución do 29 de decembro de 2025 pola que se establecen, mediante a tramitación anticipada de gasto, as bases reguladoras para a concesión dunha bolsa de formación en materia de promoción e defensa da competencia e se procede á súa convocatoria para o ano 2026 (código de procedemento CO400F).
Instituto Galego do Consumo e da Competencia — III. Outras disposicións — 30/01/2026

BDNS (Identif.): 883663.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/883663
Primeiro. Persoas beneficiarias
Poderán ser beneficiarias de esta bolsa de formación as persoas que estean en posesión dalgún título universitario de licenciado/a ou de grao en dereito, en económicas ou en administración e dirección de empresas, sempre que cumpran os demais requisitos e condicións establecidos nas bases reguladoras.
Segundo. Obxecto
Bolsa de formación, en réxime de concorrencia competitiva, que ten por obxecto contribuír á formación práctica de titulados superiores en materia de defensa da competencia. A dita bolsa desenvolverase dentro do programa de traballo da Comisión Galega da Competencia, con suxeición ao programa de formación e coas indicacións que lles transmita o titor que teñan asignado.
Terceiro. Bases reguladoras
Resolución do 29 de decembro de 2025 pola que se establecen, mediante a tramitación anticipada de gasto, as bases reguladoras para a concesión dunha bolsa de formación en materia de promoción e defensa da competencia e se procede á súa convocatoria para o ano 2026 (código de procedemento CO400F)
.
Cuarto. Importe e duración
Unha bolsa cunha duración máxima de 10 meses, contados desde a data da incorporación da persoa bolseira e ata o 31 de decembro de 2026.
A bolsa estará dotada cun importe máximo de 11.000 euros brutos, distribuídos en pagamentos mensuais, a razón de 1.100 euros por mes.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia.
Santiago de Compostela, 29 de decembro de 2025
RESOLUCIÓN do 28 de xaneiro de 2026, da Dirección Xeral de Gandería, Agricultura e Industrias Agroalimentarias, pola que se adoptan medidas cautelares en relación coa dermatose nodular contaxiosa.
Consellería do Medio Rural — III. Outras disposicións — 30/01/2026

A dermatose nodular contaxiosa é unha enfermidade vírica de alta difusibilidade e que implica importantes prexuízos tanto nas explotacións afectadas como a nivel xeral no sector bovino.
A aparición desta enfermidade en países da Unión Europea próximos tanto territorial como comercialmente con España, así como a detección desta doenza en territorio español o pasado mes de outubro en Cataluña, na provincia de Xirona, supuxo un importante aumento do nivel de risco de aparición desta enfermidade en Galicia.
A pesar da evolución favorable da situación epidemiolóxica en Cataluña, e as medidas adoptadas por parte desta Comunidade Autónoma, a aparición de novos casos de dermatose nodular contaxiosa en Francia aconsella manter as medidas cautelares establecidas na Comunidade Autónoma de Galicia respecto desta enfermidade, tras a análise do risco sanitario existente actualmente.
Fundamentos de dereito
Visto o Regulamento (UE) nº 2016/429, do Parlamento Europeo e do Consello, do 9 de marzo de 2016, relativo ás enfermidades transmisibles dos animais e polo que se modifican ou derrogan algúns actos en materia de sanidade animal.
Visto o disposto no artigo 8 de medidas sanitarias de salvagarda, da Lei 8/2003, do 24 de abril, de sanidade animal.
No exercicio da competencia que regula o artigo 19 do Decreto 223/2022, do 22 de decembro, polo que se establece a estrutura orgánica da Consellería do Medio Rural,
Primeiro. Prorróganse as medidas previstas na Resolución do 27 de novembro de 2025, da Dirección Xeral de Gandería, Agricultura e Industrias Agroalimentarias, pola que se adoptan medidas cautelares en relación coa dermatose nodular contaxiosa, publicada no
Diario Oficial de Galicia
núm. 231, do 28 de novembro de 2025, cuxos efectos remataban o día 1 de febreiro de 2026 ao abeiro da Resolución do 22 de decembro de 2025, da Dirección Xeral de Gandería, Agricultura e Industrias Agroalimentarias, pola que se adoptan medidas cautelares en relación coa dermatose nodular contaxiosa, publicada no
Diario Oficial de Galicia
núm. 251, do 30 de decembro de 2025.
Segundo. A Resolución do 28 de xaneiro de 2026 producirá os seus efectos desde o día 2 de febreiro de 2026 ata o 1 de marzo de 2026, ambos incluídos, e poderase prorrogar por resolución de acordo coa evolución epidemiolóxica da enfermidade.
Terceiro. Esta resolución non pon fin á vía administrativa e contra ela cabe interpoñer recurso de alzada ante a conselleira do Medio Rural, no prazo dun mes contando desde o día seguinte ao da súa publicación no DOG, de conformidade co que establecen os artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 28 de xaneiro de 2026
RESOLUCIÓN do 23 de xaneiro de 2026, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos no terceiro cuadrimestre do ano 2025.
Consellería de Economía e Industria — III. Outras disposicións — 30/01/2026

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de setembro a decembro do ano 2025, que se incorpora como anexo a esta resolución.
Santiago de Compostela, 23 de xaneiro de 2026
RESOLUCIÓN do 5 de xaneiro de 2026 pola que se dá publicidade dos convenios de colaboración subscritos no terceiro cuadrimestre do ano 2025.
Axencia Instituto Enerxético de Galicia — III. Outras disposicións — 15/01/2026

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para dar cumprimento a esa obriga,
Dar publicidade á relación dos convenios subscritos pola Axencia Instituto Enerxético de Galicia (Inega) nos meses de setembro a decembro do ano 2025, que se incorpora como anexo a esta resolución.
Santiago de Compostela, 5 de xaneiro de 2026
RESOLUCIÓN do 5 de xaneiro de 2026 pola que se publican os convenios de colaboración asinados por esta axencia no terceiro cuadrimestre de 2025.
Axencia Galega de Desenvolvemento Rural — III. Outras disposicións — 15/01/2026

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no terceiro cuadrimestre de 2025, que figuran no anexo.
Santiago de Compostela, 5 de xaneiro de 2026
EXTRACTO da Resolución do 18 de decembro de 2025, da Secretaría Xeral da Emigración, pola que se aproban as bases reguladoras e se procede á convocatoria de duascentas cincuenta (250) bolsas de excelencia para a mocidade do exterior (BEME), co fin de cursar estudos de máster que se inicien no curso 2026/27 nunha universidade pública galega (código de procedemento PR911A).
Consellería de Emprego, Comercio e Emigración — III. Outras disposicións — 15/01/2026

BDNS (Identif.): 880821.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
http://www.infosubvenciones.es/bdnstrans/GE/es/convocatoria/880821
Primeiro.
Persoas beneficiarias
1. Poderán solicitar estas axudas a cidadanía galega residente no estranxeiro cunha titulación universitaria de grao, licenciatura, arquitectura, enxeñaría, diplomatura, arquitectura técnica ou enxeñaría técnica.
2. Quedan excluídas desta convocatoria as persoas que xa fosen beneficiarias e desfrutasen desta bolsa en anteriores convocatorias.
3. Así mesmo, quedan excluídas aquelas persoas que resultasen beneficiarias desta bolsa en anteriores convocatorias e que causasen baixa ou renunciasen a ela, sempre que o fixesen despois do 15 de setembro do ano da correspondente convocatoria.
Segundo.
Obxecto
Esta resolución ten por obxecto establecer as bases que regularán o procedemento de concesión e proceder á convocatoria, en réxime de concorrencia competitiva, de duascentas cincuenta (250) bolsas de excelencia para a mocidade do exterior, co fin de cursar determinados estudos de máster que se inicien no curso 2026/27 nunha universidade pública galega, condicionada aos límites de financiamento (código de procedemento PR911A).
Terceiro.
Bases reguladoras
Resolución do 18 de decembro de 2025, da Secretaría Xeral da Emigración, pola que se aproban as bases reguladoras e se procede á convocatoria de duascentas cincuenta (250) bolsas de excelencia para a mocidade do exterior (BEME), co fin de cursar estudos de máster que se inicien no curso 2026/27 nunha universidade pública galega (código de procedemento PR911A).
Cuarto.
Importe
Esta convocatoria terá carácter plurianual e para a concesión destas subvencións destinaranse un total de 2.550.000 € con cargo á aplicación orzamentaria 14.05.312C.480.3 –bolsas excelencia mocidade exterior– dos orzamentos xerais da Comunidade Autónoma de Galicia para os anos 2026 e 2027, por importe de 1.500.000 € para a anualidade 2026 e 1.050.000 € para a anualidade 2027. A concesión destas subvencións quedará condicionada aos ditos límites orzamentarios.
Quinto.
Prazo de presentación de solicitudes
O prazo de presentación de solicitudes comezará a partir do día seguinte ao da publicación desta resolución no
Diario Oficial de Galicia
e finalizará o día 30 de abril de 2025 ás 23.59 horas (hora peninsular española), sen que en ningún caso poida ser inferior a un mes.
Santiago de Compostela,18 de decembro de 2025
RESOLUCIÓN do 5 de xaneiro de 2026, da Secretaría Xeral Técnica da Consellería de Cultura, Lingua e Xuventude, pola que se lles dá publicidade aos convenios de colaboración subscritos por esta consellería no terceiro cuadrimestre do ano 2025.
Consellería de Cultura, Lingua e Xuventude — III. Outras disposicións — 15/01/2026

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Primeiro. Dar publicidade á relación dos convenios subscritos pola Consellería de Cultura, Lingua e Xuventude, nos meses de setembro, outubro, novembro e decembro de 2025, que se incorpora como anexo I a esta resolución.
Segundo. Así mesmo, dar publicidade aos convenios pendentes de publicar subscritos no segundo cuadrimestre de 2025 pola Consellería de Cultura, Lingua e Xuventude, que se incorpora como anexo II a esta resolución.
Santiago de Compostela, 5 de xaneiro de 2026
EXTRACTO da Orde do 3 de decembro de 2025 pola que se establecen as bases reguladoras que rexerán as axudas destinadas ao financiamento de actuacións en materia de arquivos e se procede á súa convocatoria para o ano 2026 (código de procedemento CT130A).
Consellería de Cultura, Lingua e Xuventude — III. Outras disposicións — 15/01/2026

BDNS (Identif.): 877059.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións:
https://www.infosubvenciones.es/bdnstrans/GE/es/convocatoria/877059
Primeiro. Entidades beneficiarias
Poderán optar a estas axudas os entes locais e as entidades privadas sen ánimo de lucro galegas que conten cun local estable destinado ao arquivo e que custodien fondos documentais constitutivos do patrimonio documental de Galicia, entendido como tal o establecido no artigo 109 da Lei 5/2016, do 4 de maio, do patrimonio cultural de Galicia.
Segundo. Obxecto e finalidade
Constitúe o obxecto desta orde, por unha banda, o establecemento das bases reguladoras das axudas destinadas á mellora dos arquivos de Galicia, garantindo unha custodia responsable e o acceso dos cidadáns aos documentos, e por outra, a convocatoria destas axudas para o ano 2026 (código de procedemento CT130A).
A finalidade da axuda é a realización de actividades que teñan por obxecto a descrición de fondos documentais dos arquivos galegos segundo a metodoloxía arquivística.
As axudas reguladas nesta orde concederanse en réxime de concorrencia competitiva e baixo os principios de publicidade, transparencia, concorrencia, obxectividade, igualdade, non discriminación, eficacia e eficiencia.
Terceiro. Bases reguladoras
Orde pola que se establecen as bases reguladoras que rexerán as axudas destinadas ao financiamento de actuacións en materia de arquivos e se procede á súa convocatoria para o ano 2026.
Cuarto. Importe
Para a concesión das subvencións convocadas destinarase un crédito total de cento oitenta e cinco mil euros (185.000 €), coa seguinte distribución por aplicacións orzamentarias:
– 13.03.432A.760.0: entes locais 150.000 €.
– 13.03.432A.781.0: entidades sen fin de lucro galegas 35.000 €.
Quinto. Prazo de presentación de solicitudes
Un mes desde o día seguinte ao da publicación deste extracto no
Diario Oficial de Galicia.
Santiago de Compostela, 3 de decembro de 2025
ORDE do 7 de xaneiro de 2026 pola que se dispón o nomeamento dun membro do Consello de Administración do Instituto Tecnolóxico para o Control do Medio Mariño de Galicia (Intecmar).
Consellería do Mar — II. Autoridades e persoal — 16/01/2026

A Lei 3/2004, do 7 de xuño, de creación do Instituto Tecnolóxico para o Control do Medio Mariño de Galicia, establece no seu artigo 7 o carácter e a constitución do seu Consello de Administración, e o artigo 3.1 do Decreto 41/2005, do 17 de febreiro, do seu regulamento, sinala que a consellería competente en materia de pesca nomeará un secretario que actuará con voz pero sen voto.
Polo exposto, en exercicio da facultade atribuída,
O nomeamento de Isaac Miguel Rosón Sánchez-Brunete como secretario do Consello de Administración do Instituto Tecnolóxico para o Control do Medio Mariño de Galicia.
Santiago de Compostela, 7 de xaneiro de 2026